Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2017. augusztus 8-i rendkívüli ülésének jegyzőkönyvéből 

(Kihagyva a kihagyandókat.)

218/2017. (VIII. 8.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. augusztus 8-i rendkívüli ülésén a következő napirendi pontokat tárgyalja meg:

1. Nyertes ajánlattevő kiválasztása a TOP-1.2.1-16 „Társadalmi és környezeti szempontból fenntartható turizmusfejlesztés” című pályázattal kapcsolatos költség-haszon elemzés elkészítésére (1. sz. előterjesztés)
2. Nagyfejeőné Bédits Zsuzsanna 3975/31 helyrajzi számú zártkertre tett bérbeadási kérelmének elbírálása (2. sz. előterjesztés)
3. Bácsalmás Város Önkormányzata és a BKTT között a támogató szolgáltatás ellátására kötődött megállapodás módosítása (4. sz. előterjesztés)
4. Bácsalmás Kistérségi Többcélú Társulás társulási megállapodásának módosítása (5. sz. előterjesztés)
5. TOP-5.3.1-16 kódszámú, „A helyi identitás és kohézió erősítése” elnevezésű pályázat előkészítési tevékenységére árajánlatok bekérése (6. sz. előterjesztés)
6. A TOP-1.2.1-16 azonosítószámú, „Társadalmi és környezeti szempontból fenntartható turizmusfejlesztés” című pályázattal kapcsolatos turisztika szakértői feladatok ellátására szolgáltató beszerzése (árajánlatkérés) /7. sz. előterjesztés/
7. A TOP-1.2.1-16 „Társadalmi és környezeti szempontból fenntartható turizmusfejlesztés” című pályázattal kapcsolatos projektmenedzseri feladatok ellátására árajánlatok bekérése (8. sz. előterjesztés)
8. Nyertes ajánlattevő kiválasztása a TOP-1.2.1-16 „Társadalmi és környezeti szempontból fenntartható turizmusfejlesztés” című pályázattal kapcsolatos marketing stratégia beszerzésére (9. sz. előterjesztés)
9. Nyertes ajánlattevő kiválasztása a TOP-1.2.1-16 „Társadalmi és környezeti szempontból fenntartható turizmusfejlesztés” című pályázattal kapcsolatos építészeti műszaki tervdokumentáció beszerzésére (10. sz. előterjesztés)
10. Autóbuszváró vasárnap és ünnepnapokon történő nyitva tartása (11. sz. határozati javaslat)
11. Csauscher-ház földszintjén lévő irodákba klímaberendezések telepítése (12. sz. határozati javaslat)
Zárt ülésen:
1. A. Antalné, A. Antal., D. Gábor és D. Boglárka eladók és K. Beatrix vevő adásvételi szerződése ügyében benyújtott kifogás elbírálása (Z/1. sz. előterjesztés)
2. T. Zsófia lakásbérleti szerződésének meghosszabbítása (Z/2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.
	Németh Balázs s.k. 	Patocskai Ibolya s.k.
	polgármester	jegyző

	dr. Bakó Mária Lujza s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. augusztus 9.

Zobokiné Bite Gyöngyi
testületi ügyintéző 

Záradék: 
A határozat kihirdetése megtörtént.
Bácsalmás, 2017. augusztus 9.
	Patocskai Ibolya
	jegyző

Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2017. augusztus 8-i rendkívüli ülésének jegyzőkönyvéből 

(Kihagyva a kihagyandókat.)

221/2017. (VIII. 8.) Bácsalmás v. öh.

Bácsalmás Város Önkormányzata és a BKTT 
között a támogató szolgáltatás ellátására 
kötődött megállapodás módosítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Város Önkormányzata és a Bácsalmás Kistérségi Többcélú Társulás között a támogató szolgáltatás ellátására kötődött, felülvizsgált, módosított megállapodást a jelen határozat mellékletét képező tartalommal, 2017. szeptember 1-i hatállyal fogadja el. 

2.	A Képviselő-testület felhatalmazza Tóth Árpád alpolgármestert az 1. pont szerinti megállapodás aláírására és a szükséges intézkedések megtételére. 

3.	Jelen határozat normatív határozat.

Határidő: azonnal, illetve 2017. szeptember 1.
Felelős: Tóth Árpád alpolgármester

Operatív felelős. Prikidánovics Antal szociális és hatósági osztályvezető 

A határozatról értesül: 
- kivonattal:	1. Németh Balázs polgármester
		2. Tóth Árpád alpolgármester
3. Patocskai Ibolya jegyző
4. Prikidánovics Antal szociális és hatósági osztályvezető 
5. Bácsalmás Kistérségi Többcélú Társulás
	
K. m. f.
	Németh Balázs s.k. 	Patocskai Ibolya s.k.
	polgármester	jegyző

	dr. Bakó Mária Lujza s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. augusztus 9.

Zobokiné Bite Gyöngyi 
testületi ügyintéző


Záradék: 
A határozat kihirdetése megtörtént.
Bácsalmás, 2017. augusztus 9.
	Patocskai Ibolya
	jegyző 

Melléklet a 221/2017. (VIII. 8.) Bácsalmás v. öh. jelölésű határozathoz


Megállapodás

amely létrejött egyrészről Bácsalmás Város Önkormányzata 6430 Bácsalmás, Gr. Teleki u. 4-8. sz. (a továbbiakban: Önkormányzat) képviseletében Tóth Árpád alpolgármester, másrészről a Bácsalmás Kistérségi Többcélú Társulás 6430 Bácsalmás, Gr. Teleki u. 4-8. sz. (továbbiakban: Társulás) képviseletében Németh Balázs elnök és Mélykút Város Önkormányzata 6449 Mélykút Petőfi tér 1. képviseletében Kovács Tamás polgármester között a támogató szolgáltatás ellátására az alábbi feltételek szerint:
1./ Felek rögzítik, hogy a Társulás „Társulási megállapodás többcélú kistérségi társulás létrehozására” elnevezésű alapdokumentumának III/2.3. pontja szerint „a Társulás kistérségi szinten megszervezi a fogyatékos személyek speciális alapellátására a támogató szolgáltatást és közreműködik annak fenntartásában. A Támogató Szolgáltatás speciális alapellátási feladatainak ellátására a Társulás határozatlan időre Bácsalmás Város Önkormányzatát bízza meg. Bácsalmás Város Önkormányzata a feladat ellátását intézménye az Alapszolgáltatási Központ útján biztosítja.”
2./ A Felek rögzítik, hogy az Önkormányzat a feladatellátás keretében 2007. február 1. napjától (működési engedély megszerzésének feltételével) határozatlan időre vállalja, hogy a szociális igazgatásról és a szociális ellátásokról szóló 1993. évi III. tv. (továbbiakban Szt.) 65/C. § alapján – személyes gondoskodás keretében, az Önkormányzat fenntartásában álló Alapszolgáltatási Központja (korábbiakban Gondozási Központ elnevezésű) útján biztosítja a támogató szolgáltatást a kistérség valamennyi településén a fogyatékos személyek részére. Az Alapszolgáltatási Központ ellátási területe a támogató szolgáltatás vonatkozásában: Bácsalmás, Bácsszőlős, Csikéria, Katymár, Kunbaja, Madaras, Mátételke, Tataháza közigazgatási területe. Az ellátási terület 2017. szeptember 1-vel bővül Mélykút közigazgatási területével.
3./ A feladatellátás működési feltételeit: személyi, tárgyi (különösen a feladatellátásához szükséges, jogszabályban meghatározott feltételeknek megfelelő gépjármű) az Önkormányzat biztosítja.
4./ Az Önkormányzat vállalja, hogy a támogató szolgáltatásra vonatkozóan a működési engedély iránti kérelmek benyújtásához szükséges intézkedéseket megteszi. A szolgáltatás intézményi térítési díját és a személyi térítési díj-kedvezményeket rendeletében szabályozza.
5./ A támogató szolgáltatási feladatok ellátásának fedezetét a megállapodás fennállásának ideje alatt a mindenkori költségvetési törvényben biztosított
a./ normatív támogatás és
b./ a feladat ellátására társult önkormányzatok támogatása képezi.
A normatív támogatás igénybevételére az Önkormányzat jogosult.

6./ Az Önkormányzat vállalja, hogy a többcélú kistérségi társulások támogatására igényelhető állami támogatást a megállapodás fennállásának ideje alatt igényli. A támogatás elszámolását képező adatokat Bácsalmás Város Önkormányzatának Alapszolgáltatási Központja biztosítja. 

7./ Felek rögzítik és tudomásul veszik, hogy a megállapodás fennállásának ideje alatt a megállapodással érintett települések (ellátási terület szerinti) támogató szolgáltatásra működési engedéllyel nem rendelkezhetnek.

8./ A Megállapodásban nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény rendelkezései, valamint az Sztv. végrehajtási rendeletei az irányadók.

9./ A Megállapodást a naptári év utolsó napjával – december 31.-i hatállyal lehet felmondani. A felmondásról szóló döntést a – a feladatellátásban érintett települések – legalább 2 hónappal kötelesek meghozni és a Megállapodásban résztvevőkkel közölni. (Rendes felmondás).

10./ Az Önkormányzat jogosult a 9. pontban foglaltaktól eltérően év közben, illetve rövidebb felmondási határidővel is felmondani, abban az esetben, ha az 5. pontban szereplő költségvetési források összege nem elegendő a Megállapodás szerint feladatok ellátásához.

11./ A Megállapodást a felek elolvasták, értelmezték, és az abban foglaltakat önmagukra nézve kötelező rendelkezésként fogadták el.

Bácsalmás, 2017. augusztus …


Tóth Árpád						Németh Balázs
Bácsalmás Város Önkormányzata 		             			Társulás elnöke
alpolgármester


Kovács Tamás
Mélykút polgármestere



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2017. augusztus 8-i rendkívüli ülésének jegyzőkönyvéből 

(Kihagyva a kihagyandókat.)

222/2017. (VIII. 8.) Bácsalmás v. öh.

Bácsalmás Kistérségi Többcélú Társulás 
társulási megállapodásának módosítása 	Határozat

1.	A Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Kistérségi Többcélú Társulás felülvizsgált, módosításokkal egységes szerkezetbe foglalt társulási megállapodását a jelen határozat mellékletét képező tartalommal, 2017. szeptember 1-i hatállyal elfogadja.

2.	a Képviselő-testület felhatalmazza Németh Balázs polgármestert a szükséges intézkedések megtételére. 

3.	Jelen határozat normatív határozat.

Határidő: azonnal, illetve 2017. augusztus 31.
Felelős: Németh Balázs polgármester

Operatív felelős. Prikidánovics Antal szociális és hatósági osztályvezető 

A határozatról értesül: 
- kivonattal:	1. Németh Balázs polgármester
2. Patocskai Ibolya jegyző
3. Prikidánovics Antal szociális és hatósági osztályvezető 
4. Bácsalmás Kistérségi Többcélú Társulás

K. m. f.
	Németh Balázs s.k. 	Patocskai Ibolya s.k.
	polgármester	jegyző

	dr. Bakó Mária Lujza s.k.	Csémy László s.k.
	képviselők, jegyzőkönyv-hitelesítők


A kivonat hiteles.
Bácsalmás, 2017. augusztus 9.

Zobokiné Bite Gyöngyi 
testületi ügyintéző


Záradék: 
A határozat kihirdetése megtörtént.
Bácsalmás, 2017. augusztus 9.

	Patocskai Ibolya
	jegyző
[bookmark: _GoBack]

Melléklet a 222/2017. (VIII. 8.) Bácsalmás v. öh. jelölésű határozathoz

MÓDOSÍTOTT TÁRSULÁSI MEGÁLLAPODÁS

“többcélú kistérségi társulás létrehozására”
Egységes szerkezetben

Bácsalmás Kistérségi Többcélú Társulás tagjai a többször módosított 2004. június 30. napján elfogadott és megkötött társulási megállapodást az alábbiak szerint módosítják és foglalják egységes szerkezetbe.

A társulásban résztvevők a Magyarország helyi önkormányzatairól szóló 2011. évi CLXXXIX. törvény IV. fejezete alapján „többcélú kistérségi társulás” létrehozására kötött, társulási megállapodást, érdekeik összehangolására, közös feladatok ellátására, az alábbiak szerint rögzítik: 

I.

Általános rendelkezések 

A társulás célja: 
Egy vagy több önkormányzati feladat és hatáskör, valamint a polgármesterek és a jegyzők államigazgatási feladat- és hatáskörének hatékonyabb, célszerűbb ellátása. 
Intézmények összehangolt fenntartása és működtetése.


Megállapodást kötő önkormányzatok (továbbiakban: társult önkormányzatok):

1.1 Bácsalmás Város Önkormányzatának Képviselő-testülete
6430 Bácsalmás, Gr. Teleki u. 4-8
1.2 Bácsszőlős Községi Önkormányzat Képviselő-testülete
6425 Bácsszőlős, Kossuth u. 16
1.3 Csikéria Községi Önkormányzat Képviselő-testülete
6424 Csikéria, Kossuth u. 114
1.4 Katymár Községi Önkormányzat Képviselő- testülete
6455 Katymár, Szent István király u. 28
1.5 Kunbaja Községi Önkormányzat Képviselő- testülete
6435 Kunbaja Rákóczi u. 16
1.6 Madaras Községi Önkormányzat Képviselő-testülete
6456 Madaras, Báthory u.1
1.7 Mátételke Községi Önkormányzat Képviselő- testülete
6452 Mátételke Kossuth u. 2.
1.8 Tataháza Községi Önkormányzat Képviselő-testülete
6451 Tataháza, Kossuth u. 60.

1.) A társulás neve: 
Bácsalmás Kistérségi Többcélú Társulás (továbbiakban: Társulás)

2.) A társulás székhelye: 
6430 Bácsalmás, Gr. Teleki J. u. 4-8.

3.) A társulás lakosságszáma és működési területe:
Alapításkor rögzített lakosságszám összesen: 18.809 fő. 
Működési területe a társulásban résztvevő Önkormányzatok (tagtelepülések) közigazgatási területe.

4.) A társulás tagjainak neve, székhelye, képviselője és az alapításkor rögzített lakosságszáma:

4.1 Bácsalmás Város Önkormányzata
      6430 Bácsalmás, Gr. Teleki u. 4-8.
Képviselője: Németh Balázs
      Lakosság: 7.779 fő
4.2 Bácsszőlős Község Önkormányzata
      6425 Bácsszőlős, Kossuth u. 16.
Képviselője: Szarvas Róbert Norbert
      Lakosság: 415 fő
4.3 Csikéria Község Önkormányzata
     6424 Csikéria, Kossuth u. 114.
Képviselője: Korbély László 
     Lakosság: 966 fő
4.4 Katymár Község Önkormányzata
      6455 Katymár, Szent István király u. 28.
Képviselője: Pál Endre
      Lakosság: 2.387 fő
4.5 Kunbaja Község Önkormányzata
      6435 Kunbaja, Rákóczi u. 16.
Képviselője: Franzné Lakner Éva ???
      Lakosság: 1.862 fő
4.6 Madaras Község Önkormányzata
      6456 Madaras, Báthory u. 1.
Képviselője: Juhász István
      Lakosság: 3.282 fő
4.7 Mátételke Község Önkormányzata
      6452 Mátételke, Kossuth u. 2.
Képviselője: Nagy Noémi 
      Lakosság: 617 fő
4.8 Tataháza Község Önkormányzata
      6451 Tataháza Kossuth u. 60.
Képviselője: Vörös István
      Lakosság: 1501 fő
Lakosságszám alapításkor összesen: 18.809 fő

5.) A társulás jogállása:

5.1 A többcélú kistérségi társulás jogi személy.
Gazdálkodására a költségvetési szervek működésére vonatkozó szabályokat kell alkalmazni.
A Társulás pénzügyi- gazdasági feladatait és a társulási megállapodásban foglalt feladatokat a jelen társulási megállapodás által kijelölt szervezet látja el. 

5.2 A Társulás funkciója (feladatköre és szerepe):

A Társulás a jogszabályban meghatározott feltételek szerint gondoskodhat az alább felsorolt közszolgáltatások biztosításához kapcsolódó és térségi együttműködést igénylő egyes feladatok és hatáskörök ellátásáról

a.) óvodai ellátás
b.) szociális és gyermekjóléti ellátás
c.) egészségügyi alapellátás
d.) kulturális szolgáltatás
e.) ingatlan és vagyongazdálkodás
f.) gazdaság- és turizmusfejlesztés, valamint idegenforgalom
h.) diáksport, versenysport, szabadidősport

II.
 A  Társulás feladat- és hatásköre

 A feladat-ellátás elvei és rendszere:

1.) A Társulás egyes közszolgáltatásokat – külön megállapodás alapján – más társulással, illetve helyi önkormányzattal együtt közösen biztosíthat, közös fejlesztéseket, beruházásokat valósíthat meg.

2.) A Társulás köteles ellátni a törvény által közvetlenül hozzá telepített önkormányzati feladat- és hatásköröket (kötelező feladat- ellátás) 

3.) A Társulás a feladatait elláthatja:
- a Társulás útján (a társulási megállapodás keretében, külön társulási megállapodás keretében, hatósági igazgatási társulás, intézményfenntartó társulás)
- saját intézmény útján
- tagönkormányzat intézménye útján
- feladat- ellátási szerződéssel
- közszolgáltatási szerződéssel
- vállalkozási szerződéssel

A feladatellátás módjáról az önkormányzatok képviselő-testületei külön megállapodást kötnek.
A megállapodásban meg kell jelölni, hogy a Társulás feladatát mely önkormányzat látja el.

4.) Alapítói jogok gyakorlása:
A Társulás a feladatkörébe tartozó közszolgáltatások ellátására – jogszabályban meghatározottak szerint – költségvetési szervet, gazdálkodó szervezetet, nonprofit szervezetet és egyéb szervezetet alapíthat.
Az intézmény, gazdálkodó szervezet alapításához, átszervezéséhez, megszüntetéséhez a Társulási Tanács minősített többséggel hozott határozata szükséges.
 A vezetővel kapcsolatos kinevezési jogkört a Társulási Tanács, az egyéb munkáltatói jogkört a Tanács elnöke gyakorolja. 
Az intézményalapításra vonatkozó részletes rendelkezéseket az Áht., valamint az államháztartás végrehajtásáról szóló 368/2011. (XII. 31.) Korm. r. Ávr., tartalmazza.

III.

A Társulásnak a társulás tagjai által átruházott feladat- és- hatáskörei:

Bácsalmás Kistérségi Többcélú Társulás által – átruházott hatáskörben - ellátott közszolgáltatási feladatok:
            - óvodai ellátás
- szociális és gyermekjóléti ellátás
            - egészségügyi alapfeladatok
Átruházott hatáskör tovább nem ruházható át.

A társulás által ellátott közszolgáltatások

A Társulás a közszolgáltatások magasabb színvonalú ellátása, hatékonyabb szervezése érdekében ellátja az alább felsorolt feladatokat.
A feladat- ellátás biztosítását forráskoordinációval, a társult tagok hozzájárulásával, pályázaton való részvétellel biztosítja.

1.) Köznevelési intézményi feladatok:

 1.1 A kistérség óvodai nevelésének hatékonyabb működtetése, az intézményi kapacitások jobb kihasználása érdekében a Társulás intézményt tart fenn, támogatja és ösztönzi a közös intézményfenntartást és fejlesztést. Kezdeményezi intézmény-fenntartói társulások létrehozását, előkészíti a köznevelési megállapodásokat. A köznevelési feladat-ellátásban résztvevő társult önkormányzatok kötelezettséget vállalnak arra, hogy az intézmények működését és szervezését a nemzeti köznevelésről szóló 2011. évi CXC. törvény 4. melléklete szerinti létszámhatárok megtartásával biztosítják. 

A Társulás köznevelési feladatainak ellátását biztosító intézménye:

- Kistérségi Társulás által fenntartott intézmény:
- Bácsalmás Kistérségi Többcélú Társulás Óvoda - Bölcsődéje

1.2 A Társulás a köznevelési feladatok eredményes megvalósítása érdekében összehangolja a települések, pedagógiai programjait.

Társulás közreműködik az igényekhez igazodó személyi és tárgyi feltételek biztosításában. Saját szakember és külső szakember megbízásával látja el a feladatot. 

1.3 A Társulás biztosítja az általa fenntartott intézményben a nemzetiséghez tartozók nevelését és oktatását 

2.) Szociális és gyermekjóléti alapszolgáltatási feladatok:

2.1. A Társulás óvoda-bölcsődét hozott létre a gyermekek napközbeni ellátása keretén belül a bölcsődei ellátás biztosítására. A bölcsőde szakmailag önálló szervezeti egysége az óvodának.

2.2. A Társulás koordinálja a kistérségben a szociális jellegű munkavégzést, közösségi munkát (közhasznú foglalkoztatás, közmunka programokban való részvétel), továbbá elősegíti a rehabilitációs foglalkoztatást.

2.3. A Társulás kistérségi szinten megszervezi a fogyatékos személyek speciális alapellátására a támogató szolgálatot és közreműködik annak fenntartásában.
A Támogató Szolgálat speciális alapellátási feladatainak ellátására a Társulás határozatlan időre a Bácsalmás Város Önkormányzatát bízza meg. Bácsalmás Város Önkormányzata a feladat ellátását intézménye az Alapszolgáltatási Központ útján biztosítja.

3.) Egészségügyi ellátás

3.1 A Társulás fenntartja és működteti a hétközi és hétvégi orvosi ügyeleti szolgálatot.
A Társulás tagjai kötelezettséget vállalnak, hogy a velük alkalmazásban, vagy szerződéses viszonyban álló házi orvosok és házi gyermekorvosok a Társulás által működtetett ügyeleti szolgálatban részt vesznek. 

3.2 A Társulás figyelemmel kíséri a kistérség lakosságának járó beteg- ellátását, támogatja annak magas színvonalú kielégítését, fejlesztését.

4.)  Kulturális szolgáltatás

      A Társulás tagjai együttműködnek a hagyományok ápolása, a helyi és kistérségi ünnepek szervezésében.
Segítik a művészeti és hagyományőrző csoportok kölcsönös szerepeltetését.
Kezdeményezi a nyilvános könyvtárral nem rendelkező településeken a könyvtári szolgáltató hely kialakítását, segíti a mozgókönyvtári feladatok ellátásának szervezését.

5.) A Társulás által ellátott egyéb feladatok, kapcsolatok

5.1. A Társulás feladatainak ellátásában eredményes együttműködésre törekszik a kistérségben működő civil szervezetekkel (egyesületek, alapítványok, egyházak) 

5.2. A Társulás koordinálja a kistérség sporttal kapcsolatos feladatainak ellátását. Eredményes együttműködésre törekszik a kistérség sportegyesületeivel. Közreműködik a kistérségi versenyek, szabadidős programok szervezésében.

IV.

A Társulási Tanács szervezete és működése
 
1.) A Társulási Tanács

A Társulási Tanács a Többcélú Kistérségi Társulás döntéshozó szerve.
A Társulási Tanács gyakorolja a társulási megállapodásban meghatározott feladat- és hatásköröket.

2.) A Társulási Tanács

A Társulási Tanácsot a társult önkormányzatok képviselő-testületei által delegált tagok alkotják.
A Társulási Tanács tagjainak megbízatása a delegáló képviselő-testület mandátumának idejére szól.
A delegált tag helyettesítésének rendjéről a képviselő-testület rendelkezik.

3.) A Társulási Tanács létrejötte

A Társulási Tanács megalakul, ha a Társulást alapító önkormányzatok képviselő-testületeinek mindegyike a társulási megállapodást jóváhagyta és a Tanács, alakuló ülésén a megalakulást kimondja.

Az alakuló ülést Bácsalmás város Polgármestere hívja össze, a megállapodás jóváhagyását követő 15 napon belül.

4.) A Társulási Tanács testületként működik.
Döntéseit ülésén, határozattal hozza.
Részletes működési szabályait az e megállapodásban meghatározott keretek között gyakorolja.

5.) A Társulási Tanács szervezete:

a.)  Tanács tisztségviselői: elnök, alelnök
b.)  Pénzügyi Bizottság
            c.)  Köznevelési, Közművelődési Társulási Bizottság

6.) A Társulási Tanács elnöke, alelnöke. Pénzügyi Bizottság, Köznevelési, Közművelődési Társulási Bizottság.

6.1. A Társulási Tanács, alakuló ülésén, titkos szavazással, tagjai sorából elnököt választ.
Az elnök megválasztásához minősített többség szükséges.
Az elnök személyére a Társulási Tanács bármely tagja javaslatot tehet.

6.2. A Társulási Tanács, alakuló ülésén, az elnök helyettesítésére, tagjai sorából- minősített többséggel - titkos szavazással- alelnököt választ.
Az alelnök személyére az elnök tesz javaslatot.

6.3. A Pénzügyi Bizottság
A Társulási Tanács a Társulás tevékenységének és gazdálkodásának ellenőrzésére 3 fős Pénzügyi Bizottságot választ.
A Pénzügyi Bizottság elnökét és tagjait a Társulási Tanács tagjai sorából- minősített többséggel - a Tanács választja meg.

6.4. Köznevelési, Közművelődési Társulási Bizottság
A Társulási Tanács óvodai ellátással, közművelődéssel kapcsolatos döntéseinek előkészítésére, végrehajtásának szervezésére 5 fős Köznevelési, Közművelődési Társulási Bizottságot választ. A bizottság elnöke a Társulási Tanács tagja lehet. A bizottság elnökét és tagjait – minősített többséggel – a Tanács választja meg.

7.) A Társulási Tanács ülése
A Társulási Tanács ülése nyilvános.

7.1. A Társulási Tanács:

a.) zárt ülést tart: választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá önkormányzati hatósági ügy tárgyalásakor.
b.) zárt ülést rendelhet el: vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene.

7.2. A Társulási Tanács ülését az elnök, akadályoztatása esetén az alelnök, illetőleg együttes akadályoztatásuk esetén a korelnök hívja össze és vezeti.

7.3. A Társulási Tanács ülését össze kel hívni:
a.) szükség szerint, de évente legalább négy alkalommal
b.) a többcélú kistérségi társulási megállapodásban vagy a társulási tanács által meghatározott esetekben
c.) a társulás tagjai egynegyedének-napirendet tartalmazó- indítványára, annak kézhezvételétől számított tizenöt napon belül
d.) a kormányhivatal vezetőjének kezdeményezésére, annak kézhezvételétől számított tizenöt napon belül 
 
8.) A Társulási Tanács határozatképessége:

A Társulási Tanács határozatképes, ha az ülésen a Társulási Tanács tagjainak több mint a fele jelen van. 

8.1. A Társulási Tanács minden tagja egy szavazattal rendelkezik.

9.) A Társulási Tanács döntései

A Társulási Tanács a döntéseit ülésén, határozattal hozza.

9.1. A Társulási Tanács ülésén előterjesztett javaslat elfogadásához a jelenlévő tagok több mint a felének a szavazata szükséges. 

9.2. Minősített többséghez: legalább annyi tag igen szavazata szükséges, amely eléri a társulásban résztvevő tagok szavazatának több mint a felét és az általuk képviselt települések lakosságszáma meghaladja a társult tagönkormányzatok lakosságszámának felét.

9.3. Minősített többség szükséges:

a.) a kistérség fejlesztését szolgáló-pénzügyi hozzájárulást igénylő-pályázat benyújtásához, az ahhoz szükséges települési hozzájárulás meghatározásához
b.) a jelen megállapodás IV. fejezet 7.1/b.) pontja szerinti zárt ülés elrendeléséhez
c.) a hatáskörébe utalt választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása 
d.) abban az ügyben, amit a szervezeti és működési szabályzat meghatároz

10) A Társulási Tanács jegyzőkönyve:

A Társulási Tanács üléséről jegyzőkönyvet kell készíteni, melyre a képviselő-testület üléséről készített jegyzőkönyvre vonatkozó szabályokat kell alkalmazni azzal, hogy a jegyzőkönyvet az elnök és a társulási tanács által felhatalmazott tag írja alá.
A jegyzőkönyvet a társulási tanács elnöke 15 napon belül megküldi a Bács-Kiskun Megyei Kormányhivatal vezetőjének és a társulás tagjainak.

11.) A Társulási Tanács tagjainak beszámolási kötelezettsége

11.1. A Társulási Tanács tagjai évente legalább egy alkalommal beszámolnak települési képviselő-testületeiknek a Társulási Tanácsban végzett munkájukról.

11.2. A Társulási Tanács tagjai a települési közmeghallgatáson tájékoztatják a lakosságot a Társulás tevékenységéről

V.
A Társulás feladatait ellátó szervezet
 
1.) A Társulási Tanács döntéseinek előkészítését és feladatainak végrehajtását a Társulás székhely településének hivatala biztosítja.

2.) A hivatal feladatai különösen:
a.) előkészíti a társulási tanács üléseit, döntéseit, szervezi a döntések végrehajtását
b.) közreműködik a társulási tanács által a központi, regionális és megyei forrásokra benyújtandó pályázatok előkészítésében, az ezzel kapcsolatos szervezési feladatok ellátásban
c.) ellátja az operatív gazdálkodással kapcsolatos hivatali feladatokat

VI.
A Társulás gazdálkodása és beszámolási kötelezettsége 

1.) A Társulás pénzügyi forrásai

1.1. a Társulás feladatai ellátásának és működésének fedezetét az alábbi bevételi források képezik
-	Saját bevételek
-     Tagönkormányzatok hozzájárulásai
-	Központi költségvetési források (állami támogatás, állami költségvetési hozzájárulás)
-	Egyéb bevételek

1.2. A Társulás tagönkormányzatai a Társulás működéséhez, valamint a megállapodásban meghatározott feladatainak ellátásához az alábbi feladat finanszírozás szerint járulnak hozzá:

Köznevelési feladatok:
· az ellátott köznevelési feladatok esetében külön megállapodás alapján, településenként a feladatellátáshoz szükséges, állami támogatáson és a tagintézményi bevételen felüli finanszírozási összeg önkormányzat által történő biztosításával. A külön megállapodást az érintettek a jelen megállapodás módosítása nélkül változtathatják. 

Központi orvosi ügyelet működtetése:
· a feladat ellátásának költségeihez a tagönkormányzatok lakosságszám arányosan járulnak hozzá.
      A társulási tanács az adott szakfeladat működtetési feltételeinek jelentős változása esetén, jogosult az eredeti költségvetés keretei között, a kieső bevételt pótló működési hozzájárulásra kötelezni a tagönkormányzatokat. A hozzájárulás-túlfizetést a gazdasági év zárását követően a következő évi hozzájárulás teljesítéseként kell figyelembe venni. 

Társulás feladatait ellátó szervezet működtetése:
· A feladatok ellátásához a társulás 2 egész álláshely személyi juttatását, járulékait és valamennyi foglalkoztatási költséget, továbbá a feladatok dologi kiadásainak fedezetét biztosítja a hivatal részére.

· a működéséhez differenciált működési támogatási összeget határoz meg, a feladat-ellátás arányában és lakosságszám szerint:
· Köznevelési feladatokat a társulási fenntartású intézménnyel ellátó tagönkormányzatok esetében a hozzájárulás-számítás alapja a feladat ellátáshoz biztosítandó  forrásösszeg 50%-a

-   a társulás valamennyi tagönkormányzata estében a hozzájárulás-számítás alapja a feladat ellátáshoz biztosítandó  forrásösszeg 50-%-a.

· A számított összeg települések közötti megosztása lakosságszám arányában történik.

· A gazdálkodási évben fel nem használt hozzájárulás összegét a következő évi kötelezettség teljesítéseként kell elszámolni.
 
· az arányszám változtatásáról a szerződő felek a jelenlegi arányok változása esetén kötelesek rendelkezni (feladatbővülés vagy csökkenés) 

Fejlesztések, beruházások megvalósítása:
· társulás által megvalósított beruházásról a társulási tanács az érintett tagönkormányzatok előzetes jóváhagyásával dönthet, az érintett tagönkormányzat köteles rész-megállapodásban rögzíteni a költségek viselésének, megtérítésének módját.  A megállapodásnak rendelkeznie kell az előfinanszírozás, és a felmerülő járulékos (közvetett) költségek és a felelősség viseléséről is. 
· a tagönkormányzattal közösen megvalósított fejlesztésekhez, beruházásokhoz szükséges anyagi erőt az érintett tagönkormányzat biztosítja a finanszírozási igénynek megfelelően 

Működéshez szükséges egyéb támogatás:
· a működés költségeihez a tagönkormányzatok lakosságszám arányosan járulnak hozzá, továbbá biztosítják a feladat-ellátáshoz igényelt állami normatívát.

A működéshez biztosítandó támogatási összeg a Társulás mindenkori (eredeti és módosított) költségvetése szerint értendő.

A Társulás tagönkormányzatai az éves működési támogatás 1/12 részét havonta minden hónap 5-ig kötelesek átutalni a Társulás számlájára.

Pénzügyi hozzájárulás nem teljesítése esetén irányadó eljárás:
- A tagönkormányzatok által vállalt fizetési kötelezettség nem teljesítése estén a Társulás a fizetési határidőt követő 15. naptól azonnali beszedési megbízás (inkasszó) benyújtására jogosult.

A Társulás működéséhez meghatározott hozzájárulás évente kerül meghatározásra.

A települések lakosságszámának meghatározásakor az adott évi költségvetési törvényben meghatározott normatív támogatásoknál figyelembe vett lakosságszám az irányadó.

 2. A Társulás vagyona, vagyonátadás feltételei, a tulajdonosi jogok és kötelezettségek rendje

a.) közös beruházások, fejlesztések révén létrejött vagyon és annak szaporulata
b.) a feladat ellátás céljára a tagok vagy kívülállók által a Társulásnak véglegesen átadott vagyon
c.) pályázati úton szerzett vagyon

       A tulajdonosi rendelkezési jogokat a Társulási Tanács gyakorolja.

3. Amennyiben a Társulás által a jelen megállapodásban, vagy ahhoz kapcsolódóan pályázatban vagy részmegállapodásban vállalt feladat ellátását települési tag- önkormányzat meghiúsítja, – kivéve, ha a feladat jogszabályi rendelkezés folytán szűnik meg- az adott feladatra jóváhagyott támogatást kamattal és az okozott kárral növelten kell visszafizetnie. 

4. Vagyonátadás feltételei:
 A kistérségi feladat-ellátás érdekében támogatással létrehozott vagyon illetve vagyonnövekmény a társulás általi feladatellátás tartama alatt (esetleg támogatási megállapodás eltérő rendelkezéséig) nem idegeníthető el. 
 Tag kiválása, vagy feladat megszűnése esetén a társulás vagyonát a szerzésben való részesedés arányában meg kell osztani, ha lehet, természetben ki kell adni, vagy a kiváló fél javára használati díjat kell fizetni. 

5. Gazdálkodási és beszámolási kötelezettség:
       A Társulás költségvetését és zárszámadását a Társulási Tanács önállóan határozatban állapítja meg. 
       A társulás az SZMSZ-ben rendelkezik az egyes tagönkormányzatok által illetve részére nyújtandó adatok szolgáltatásának módjáról, tartalmi követelményeiről, a költségvetés és beszámoló elfogadásának eljárásrendjéről, határidőkről.  

5.1. A Társulási Tanács gyakorolja a Társulás gazdálkodásával kapcsolatos jogokat.

A Társulási Tanács költségvetésének összeállítására, gazdálkodására, beszámolási rendjére az államháztartás rendjéről szóló 2011. évi CXCV. tv. az államháztartásról Áht., az államháztartásról  szóló törvény végrehajtásáról szóló 368/2011. (XII. 31.) Korm. r. Ávr., az államháztartás számviteléről szóló 4/2013. (I. 11.) Korm. rendelkezik.

5.2. A Társulás nevében, a Társulás költségvetésében meghatározott feladatokra és összegben a Társulási Tanács Elnöke jogosult kötelezettséget vállalni és utalványozni.
Pénzügyi ellenjegyzésre a pénzügyi, beruházási, üzemeltetési osztályvezető jogosult. A gazdálkodással kapcsolatos további jogosítványok, név szerinti felhatalmazások, helyettesítési rend szabályai a gazdálkodási szabályzatban kerülnek meghatározásra. 

6.) A tevékenység és gazdálkodás ellenőrzésének rendje:

6.1. A Tárulás tevékenységéért és a gazdálkodás biztonságáért, szabályszerűségéért a Társulási Tanács a felelős.

6.2. A Társulás tagjai a Pénzügyi Bizottság útján ellenőrzik a Társulás működését.
A Pénzügyi Bizottság felügyeli a Tanács gazdálkodásának szabályszerűségét és a belső ellenőrzési rendszer működtetésével ellenőrzi a tevékenységet.
Pénzügyi Bizottság ellenőrzési feladatai:
 - véleményezi az éves költségvetési határozat-javaslatot és a végrehajtásról szóló féléves, éves beszámoló tervezeteit
 - figyelemmel kíséri a költségvetési bevételek alakulását, különös tekintettel a saját bevételekre, vagyonváltozás alakulását, értékeli az azt előidéző okokat
 - vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat rendelkezéseinek betartását, a bizonylati rend és fegyelem érvényesítését
A Pénzügyi Bizottság vizsgálati megállapításait a Társulási Tanáccsal haladéktalanul közli. Ha a Társulási Tanács a vizsgálati megállapításokkal nem ért egyet, a vizsgálati jegyzőkönyvet észrevételeivel együtt megküldi az Állami Számvevőszéknek.

VII.

 A Társuláshoz történő csatlakozás, a Társulási megállapodás módosítása, felmondása és a Társulás megszűnésének szabályai

 1.) A Társuláshoz bármely települési önkormányzat képviselő-testülete csatlakozhat.
A csatlakozási szándékot a Társulási Tanács Elnökének írásban kell bejelenteni.
Az új tag, felvételi kérelmét a Tanács megvitatja.
A tagfelvételi kérelemhez csatolni kell a csatlakozási szándékról hozott képviselő-testületi határozatot és nyilatkozatot arról, hogy a csatlakozni kívánó önkormányzat a társulási megállapodásban foglalt követelményeket elfogadja.

2.) A Társulásban résztvevő képviselő- testületek mindegyikének minősített többséggel hozott döntése szükséges:
a.) a megállapodás jóváhagyásához
b.) a megállapodás módosításához
c.) a megállapodás megszüntetéséhez
d.) a társuláshoz való csatlakozás jóváhagyásához

3.) A megállapodást a Társulás tagjai módosíthatják, törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják.

4.) A többcélú kistérségi társuláshoz csatlakozni naptári év első napjával és naptári év július első napjával, abból kiválni törvényben meghatározott esetben, illetve a naptári év utolsó napjával és naptári év június 30. napjával lehet.

5.) A kiválásáról szóló - minősített többséggel hozott- döntést a települési önkormányzat képviselő-testülete az Mhötv. 89. §. alapján, hat hónappal korábban köteles meghozni, és azt a Társulás tagjaival közölni.

6.) A Társulás tagjainak több mint a fele minősített többséggel hozott határozatával, a naptári év félévével illetve végével, kizárhatja a Társulásból azt az önkormányzatot, amely társulási hozzájárulási kötelezettségének ismételt felhívásra, határidőben nem tesz eleget, vagy tevékenységével a társulási többségi döntés tendenciózus meghiúsítására törekszik.

7.) A többcélú kistérségi társulásból történő kiválás, kizárás esetén a Társulás tagja által a többcélú kistérségi társulásba bevitt vagyonnal el kell számolni.
Annak kiadására a Társulás tagja csak abban az esetben tarthat igényt, ha az nem veszélyezteti a Társulás feladatainak ellátását, ebben az esetben a Társulás volt tagját a Társulással kötött szerződés alapján használati díj illeti meg.

8.) A Társulás megszűnik, ha:
- valamennyi tagja a megszüntetést elhatározza
- a törvény erejénél fogva
- bíróság jogerős döntése alapján

9.) A Társulás megszűnésekor a tagok kötelesek egymással elszámolni.
A társulás megszűnése, a társulásból történő kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni. A követelések és kötelezettségek kifizetése után fennmaradó összeg a tagok javára, költségvetési hozzájárulásuk arányában kerül felosztásra.

VIII.
Vegyes és záró rendelkezések

1 .) A jelen megállapodásban nem szabályozott kérdésekben az Mhötv, az Áht, az államháztartásról szóló törvény végrehajtásáról szóló 368/2011. (XII. 31.) Korm r., valamint a Polgári Törvénykönyvről szóló 2013. évi V. rendelkezéseit kell alkalmazni.

2.) A Társulás határozatlan időre jön létre.

Tagönkormányzatok a megállapodás jóváhagyásával egyidejűleg kötelezettséget vállalnak arra, hogy a Társulás az általa felvállalt feladat-ellátásról folyamatosan- kivéve, ha a feladat jogszabály által kerül megszüntetésre - gondoskodik

3.) A Társulás működése során felmerülő vitás kérdésekben felek kötelesek egymás között tárgyalásos formában egyeztetni.
Az egyeztető fórum szerepét a Társulási Tanács látja el.

Eredménytelen egyeztetés esetén tagok a törvényszékhez fordulhatnak.

Záradék:

Jelen társulási megállapodás a 2004. június 28-i megállapodás és az azt módosító 2005. január 19-i, a 2007. október 2-i, a 2008. augusztus 28-i, a 2009. április 29-i, a 2011. 04. 28-i, a 2011. augusztus 31-i, a 2012. április 26-i, a 2012. június 28-i, a 2012. november 28-i, a 2013. május 30-i, valamint a 2015. január 29-i megállapodásokat is tartalmazza.
Ez a módosításokkal egybeszerkesztett társulási megállapodás a tagönkormányzatok képviselő- testületeinek jóváhagyásával 2017. 09. 01-én lép hatályba.

A jelen megállapodást a Társulás tagjai, mint akaratukkal mindenben megegyezőt aláírták.
A Társulási megállapodást a tagönkormányzatok képviselő-testületei az alábbi testületi üléseiken hozott határozataikkal hagyták jóvá.

Bácsalmás, 2017. …………………………….



Bácsalmás Város Önkormányzata        …/2017. (... ...) Bácsalmás v. öh. határozat         


Németh Balázs
polgármester


Bácsszőlős Községi Önkormányzat          ../2017. (... ...) Ökth. határozat


Szarvas Róbert Norbert
polgármester


Csikéria Községi Önkormányzat            ../2017. (... ...) Ökh. határozat                                 


Korbély László 
polgármester

Katymár Községi Önkormányzat             ../2017. (... ...) Kt. határozat


Pál Endre
polgármester

Kunbaja Községi Önkormányzat               ../2017. ... ...) öh.  határozat


Franzné Lakner Éva
polgármester

Madaras Községi Önkormányzat                …/2017. ... ...) Kt. határozat


Juhász István
polgármester

Mátételke Községi Önkormányzat             ../2017. (... ...) Mátételke k. öh. határozat 


Nagy Noémi 
polgármester

Tataháza Községi Önkormányzat               ../2017. (... ...) Öh. határozat


Vörös István
polgármester

Hitelesítési záradék:

Jelen megállapodás, a társulásban résztvevő önkormányzatok képviselő testületei által jóváhagyott egységes szerkezetbe foglalt társulási megállapodás eredetivel megegyező, hiteles másolata.

Bácsalmás, 2017. … ... 



Németh Balázs
Társulás elnöke




